માનવમિત્ર, સુરત : વિશ્વ હિંદુ પરિષદનાં નેતા પ્રવિણ તોગડીયાએ થોડા દિવસ અગાઉ પત્રકાર પરિષદમાં જણાવ્યું હતું કે તેમની હત્યા થઇ શકે છે. આ વાત જાણે સાચી પડતી હોય તેવી એક ઘટના પ્રવિણ તોગડીયા સાથે બની હતી. તેઓ આજે સવારે વડોદરાથી સુરત પોતાની કારમાં જઈ રહ્યા હતા ત્યારે તેમની કારનો અકસ્માત એક ટ્રક સાથે થયો હતો. અકસ્માત એટલો ગંભીર હતો કે પ્રવિણ તોગડીયાએ કારનાં પાછલા ભાગેથી બહાર આવવું પડયું હતું.